Diari Oficial de la Generalitat Valenciana


Sumari del DOGV 9957, del 15-10-2024 (2024/10247)

RESOLUCIÓ de 10 d'octubre de 2024, per la qual es convoquen els premis associats a la iniciativa «Hui descansa el cotxe 2024».
------------------------------------------------------------------------------------------------------------------------------

### Dades del document

Número de DOGV
:   9957

Data del DOGV
:   15-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10533

CVE
:   FAZF-J-4617-41100

Data del document
:   10-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * lluita contra la contaminació
    * transport per carretera
    * distinció honorífica

«Hui descansa el cotxe» (HDC) és una campanya de la Generalitat Valenciana per a continuar els actes de la Setmana Europea de la Mobilitat (SEM), setmana que se celebra cada any del 16 al 22 de setembre amb l’objectiu de sensibilitzar els responsables polítics i els ciutadans sobre les conseqüències negatives que té l’ús irracional del cotxe a la ciutat, tant per a la salut pública com per al medi ambient, i sobre els beneficis de l’ús de modes de transport més sostenibles com el transport públic, la bicicleta i els viatges a peu.

La SEM va sorgir en diversos punts d’Europa en 1999 i a partir de l’any 2000 va comptar amb el suport de la Comissió Europea. Milers de ciutats, institucions i organitzacions socials participen cada any realitzant activitats per a promocionar la mobilitat sostenible i fomentant el desenrotllament de bones pràctiques i mesures permanents. Espanya, des de fa molts anys, lidera la participació en la Setmana Europea de la Mobilitat.

«Hui descansa el cotxe» és una contribució a este moviment des de la Comunitat Valenciana: fomentar canvis en les pautes de mobilitat dels ciutadans gràcies a un missatge clar i contundent llançat des de les escoles cap a les llars; des dels perjudicats a mitjà i llarg termini (els més jóvens) cap als responsables directes d’esta situació (els adults).

El lema de la campanya GUT 1041 és «La Patrulla Mobilitat», ja que els xiquets i xiquetes es convertixen en agents de mobilitat per a identificar les bones i males pràctiques quotidianes relacionades amb la mobilitat sostenible. En «Hui descansa el cotxe» no són els pares/mares els que indiquen als fills el que han de fer. Són precisament les generacions més jóvens les que pretenen modificar la conducta dels adults per a garantir un futur millor.

«Hui descansa el cotxe 2024» necessita accions encadenades de professors, estudiants, pares, familiars i fins i tot conductors anònims per a arribar a port. A tots se’ls agraïx anticipadament la seua col·laboració; encara que per la seua rellevància convindria destacar ací el paper motor dels docents i els pares.

S’ha volgut reconéixer esta circumstància habilitant distincions honorífiques i premis com ara material escolar i esportiu als centres educatius més actius i compromesos amb la campanya d’enguany. També hi haurà premis per als pares/mares/tutors legals que participen. Una de les activitats principals de la campanya consistix en la realització per grups d’estudiants d’un dibuix de gran format que visibilitze l’impacte de les bones i males pràctiques de mobilitat sostenible, que els xiquets i xiquetes han pogut identificar prèviament en el seu entorn. Esta acció permet traslladar el missatge de «Hui descansa el cotxe» als més jóvens d’una maneta creativa i efectiva, que facilitarà al seu torn que pares, familiars, amics i conductors en general la coneguen i milloren els seus hàbits de desplaçament quotidià.

Corresponen a la Conselleria de Medi Ambient, Infraestructures i Territori les competències de transport, d’acord amb el que establix el Decret 147/2023, de 5 de setembre, del Consell, pel qual s’aprova el Reglament orgànic i funcional de la Conselleria de Medi Ambient, Infraestructures i Territori.

Per això, i en virtut de les facultats que em conferixen l’article 28 de la Llei 5/1983, de 30 de desembre, del Consell, i l’article 160.4 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions,

RESOLC

*Primer*

1. Convocar, en règim de concurrència competitiva, els premis associats a la iniciativa «Hui descansa el cotxe 2024».

2. Seran beneficiaris dels premis objecte d’esta convocatòria els alumnes participants en la iniciativa, els progenitors i els professors.

*Segon*

Aprovar les bases que regiran esta convocatòria i que figuren en l’annex I i l’annex II.

*Tercer*

L’import màxim global destinat a atendre estos premis és de 10.000 euros i es finançarà amb càrrec a la línia pressupostària «Iniciativa Hui descansa el cotxe 2024», dels capítols 4 i 7 del programa pressupostari 513B00, Planificació, transports i logístic, consignada en la Llei 8/2023, de 27 de desembre, de pressupostos de la Generalitat per a l’exercici 2024.

*Quart*

Esta convocatòria no requerix notificació o comunicació a la Comissió Europea, ja que no reunix tots els requisits de l’apartat 1 de l’article 107 del Tractat de funcionament de la Unió Europea, atés que les subvencions que preveu esta convocatòria en cap cas finançaran activitats econòmiques; tot això en virtut del que establix l’article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.

*Quint*

La participació en este concurs escolar comportarà el tractament de dades de caràcter personal del personal docent sol·licitant i dels membres dels equips participants per part de la Conselleria de Medi Ambient, Infraestructures i Territori.

Així mateix, se l’informa de:

1. Identitat del responsable del tractament: la Conselleria de Medi Ambient, Infraestructures i Territori.

2. Finalitats o usos del tractament: regulació i gestió de convocatòries, participació i concessió de premis dels concursos en matèria de mobilitat sostenible.

3. Categories d’interessats o afectats i origen de les dades: participants en el concurs; representants legals. Origen: directament de la persona interessada o del seu representant legal.

4. Registre d’activitats de tractament:

<https://mediambient.gva.es/documents/675036479/472239132/PREMIOS+Y+CONCURSOS.pdf>

5. Drets de les persones interessades.

Les persones interessades podran exercir els drets d’accés rectificació, supressió i portabilitat de les seues dades de caràcter personal, limitació i oposició del tractament i no ser objecte de decisions individuals automatitzades. Per a exercitar els drets hauran de presentar un escrit davant de la Subsecretaria de la Conselleria de Medi Ambient, Infraestructures i Territori. Haurà d’especificar quin d’estos drets sol·licita que se satisfaça i, si no autoritza l’obtenció de dades d’identitat del sol·licitant o, si és el cas, del representant legal, haurà d’aportar la corresponent documentació acreditativa de la identitat i la representació. També es podran exercir els drets de manera telemàtica en l’enllaç següent:

<https://www.gva.es/va/inicio/procedimientos?id_proc=19779>

6. Si les persones interessades entenen que s’han vist perjudicades pel tractament de les seues dades o en l’exercici dels seus drets, podran contactar amb el delegat/ada de Protecció de Dades de la Generalitat Valenciana a través de:

Adreça electrònica: sxf@bzx.gb

Delegat/ada de Protecció de Dades

Adreça postal: passeig de l’Albereda, 16, 46957 València

Adreça web:

<https://presidencia.gva.es/va/web/delegacion-de-proteccion-de-datos-gva/>

7. També tenen la possibilitat de presentar una reclamació davant de l’autoritat nacional de control en matèria de protecció de dades (Agència Espanyola de Protecció de Dades-AEPD), especialment quan no haja obtingut resposta satisfactòria en l’exercici dels seus drets.

Pot contactar amb ella a través de l’enllaç següent:

<https://www.aepd.es/>

8. Més informació de protecció de dades.

<https://mediambient.gva.es/va/proteccio-de-dades>

Esta resolució posa fi a la via administrativa. De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat esta resolució en el termini d’un mes a comptar de l’endemà de la publicació o, alternativament, si no s’interposa el citat recurs de reposició, interposar un recurs contenciós administratiu davant del jutjat contenciós administratiu de la ciutat de València, o aquell en la circumscripció del qual tinga la persona recurrent el domicili, en el termini de dos mesos a comptar de l’endemà de la publicació d’esta resolució.

ANNEX I

*Bases de la convocatòria*

Premis «Hui descansa el cotxe 2024»

«A patrullar» per a classes i professors

*Primera. Objectiu de la convocatòria*

L’objectiu d’esta convocatòria és l’atorgament de premis associats a la iniciativa «Hui descansa el cotxe 2024» per a les classes compromeses amb esta.

*Segona. Participants*

Podran participar en esta convocatòria les classes amb alumnes d’entre 7 i 11 anys que estiguen matriculats en el curs escolar 2024/25 en centres docents de la Comunitat Valenciana d’Educació Primària, i els seus professors/ores.

*Tercera. Normativa aplicable i acceptació de les bases*

Seran aplicables a les bases reguladores d’esta convocatòria la Llei 39/2015, d’1 d’octubre, del procediment administratiu comú de les administracions públiques; el Decret 220/2014, de 12 de desembre, del Consell, pel qual s’aprova el Reglament d’administració electrònica de la Comunitat Valenciana; la Llei orgànica 1/1982, de 5 de maig, de protecció civil del dret a l’honor de la intimitat personal, familiar i la imatge del menor; la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d’enjudiciament civil, i la Llei orgànica 3/2018, de 5 de desembre, de protecció de dades personals i garantia dels drets digitals.

L’enviament d’imatges de manera voluntària a través de plataformes d’intercanvi d’arxius digitals al compte de correu electrònic qvtmpfwjjaqymtypll@zio.wg i la seua publicació posterior en la plataforma Instagram, en el ekbrby @fbvyigjxxzpnlzzzae, de manera pública per a optar a estos premis, implica la plena acceptació pels qui ho facen de les bases per les quals es regix esta convocatòria.

*Quarta. Procediment de participació*

La Generalitat ha preparat una acció en la xarxa social Instagram en la convocatòria de la campanya «Hui descansa el cotxe 2024». Esta se centrarà en els col·legis a través de les classes d’alumnes d’entre 7 i 11 anys. El nom d’esta primera activitat és «A patrullar».

A partir de la publicació en el DOGV d’esta iniciativa i fins al dia 29 de novembre de 2024 a les 23:59 hores, els professors/ores interessats/ades a participar hauran de realitzar en les seues classes l’activitat proposada per al concurs consistent en:

1. Explicar a classe a l’alumnat què és la mobilitat sostenible a través d’una fitxa amb exemples de bones i males pràctiques de mobilitat sostenible, proporcionada pel Servei de Mobilitat. L’alumnat participarà indicant els exemples que ha observat en el seu entorn i podrà aportar altres exemples nous que no apareixen en la fitxa.

2. Amb tots els exemples, tant bons com roïns, la classe farà una posada en comú per a decidir quins volen plasmar en un dibuix col·lectiu.

3. La classe realitzarà un dibuix col·lectiu de gran format (per exemple, 100 × 70 cm) i tècnica lliure del seu col·legi, carrer, barri o ciutat, en el qual es plasmaran exemples de bones i males pràctiques de mobilitat sostenible per a mostrar el seu impacte en l’entorn.

4. Una vegada realitzat el dibuix, el professor/a realitzarà una foto general i tres fotos de detall del dibuix i les enviarà a l’adreça de correu electrònic ytcyamjarqxdzvkgeh@uwf.qu amb la fitxa de dades (disponible en la web www.huidescansaelcotxe.gva.es) amb la informació següent: nom i cognoms del professor/a, títol del dibuix, classe, curs, col·legi, ciutat i província. En la fitxa de dades es farà constar una autorització expressa, de conformitat amb el Decret 165/2010, de 8 d’octubre, del Consell, pel qual s’establixen mesures de simplificació i de reducció de càrregues administratives en els procediments gestionats per l’administració de la Generalitat i el seu sector públic, a la Conselleria de Medi Ambient, Infraestructures i Territori, perquè esta comprove les dades d’identitat, així com l’acreditació del compliment de les obligacions tributàries, estatal i autonòmica, i amb la Seguretat Social, del docent coordinador i dels representants legals dels concursants, i altres establides en l’article 13 de la Llei 38/2003, de 17 de novembre, general de subvencions.

En les fotografies que s’envien del dibuix col·lectiu no podran aparéixer fotografies reals de menors ni de persones en general. Els dibuixos que continguen este tipus d’imatges no seran acceptats a concurs. El dibuix col·lectiu sí que pot contindre il·lustracions de persones.

Cada classe podrà participar amb més d’un dibuix sempre que siguen diferents. Caldrà omplir una fitxa de dades per cada dibuix que es presente. No es podrà repetir el mateix dibuix en diferents classes del mateix centre.

Les imatges del dibuix enviat es publicaran com més prompte millor, i de manera pública, en el compte d’Instagram zr @smishvzjunefnpafjz, juntament amb les dades atorgades pel professor/a (títol del dibuix, classe, curs, col·legi, ciutat i província).

La Conselleria de Medi Ambient, Infraestructures i Territori es reserva la possibilitat de rebutjar la participació dels concursants les dades dels quals no estiguen completes o les seues contribucions no complisquen els requisits per a concursar. També es reserva el dret a efectuar canvis que redunden en el bon fi del concurs per motius de legalitat, quan concórrega causa justa, o per motius de força major que impedisquen portar-lo a terme de la manera que descriuen estes bases.

Com a reconeixement a la labor dels professors en els dibuixos participants, amb l’enviament d’imatges d’un dibuix de classe, este professor entrarà a participar en un sorteig de premis per a professors.

Cada un dels i les alumnes i professors/ores participants en el concurs «Hui descansa el cotxe 2024» cedix a la Conselleria de Medi Ambient, Infraestructures i Territori tots els drets de propietat intel·lectual, existents o que puguen derivar-se de les imatges utilitzades per a la participació d’este concurs. Igualment cedixen estos drets sobre les imatges, tant fotos com vídeos, que es puguen arreplegar durant l’esdeveniment de l’entrega de premis.

La Conselleria de Medi Ambient, Infraestructures i Territori podrà utilitzar lliurement estes imatges i fotografies per a promocionar la mobilitat sostenible en la seua pàgina web, així com en altres plataformes i publicacions, tant en línia com en paper. A este efecte, els professors només podran participar en esta iniciativa amb els estudiants per als quals hagen aconseguit permís patern, tant per a l’execució material de l’activitat com per a la corresponent entrega de premis. En la web <https://huidescansaelcotxe.gva.es/va/>  està disponible un model de permís per a la seua descàrrega.

*Quinta. Terminis*

El termini d’enviament d’imatges de dibuixos relacionades amb la campanya «Hui descansa el cotxe 2024» en l’activitat «A patrullar» començarà a partir de la publicació en el DOGV d’esta iniciativa i finalitzarà el dia 29 de novembre de 2024 a les 23:59.

No tindran validesa les imatges rebudes fora d’este termini, així com les mencions realitzades fora de termini. Es realitzaran captures de pantalla en què quede reflectit el nombre real de mencions i la data i hora de captura. Estes es faran entre les 00:00 h i les 00:20 h del dia 30 de novembre de 2024. S’aplicarà un marge de 20 minuts perquè es tinga prou temps per a arreplegar totes les captures. En cas que se superen els 200 participants, el marge s’incrementarà proporcionalment. Estos terminis es compliran sempre que no hi haja cap problema tècnic alié al control de la Conselleria.

Una vegada finalitzat este termini, la resolució de concessió dels premis es publicarà abans de l’acte d’entrega dels premis que se celebrarà el desembre de 2024. En este acte d’entrega es prendran imatges dels assistents; per tant, només podran assistir a l’esdeveniment els menors d’edat els respectius centres educatius dels quals tinguen permís dels seus progenitors perquè la Conselleria puga difondre imatges captades en este.

*Sexta. Guanyadors*

En el concurs d’Swysaqcsm @bgzwehhghlfasuqccb, per a les classes (activitat «La Patrulla Mobilitat») hi haurà 15 premis, 5 per nombre de mencions, 5 guanyadors per sorteig i 5 per qualitat, mentres que per als professors/ores hi haurà 5 premis que també s’atorgaran mitjançant sorteig. Tots dos sortejos es determinaran a través d’una plataforma en línia de sortejos.

Guanyadors per concurs de nombre de mencions

Una vegada es publiquen les imatges dels dibuixos en el xqssdm @jylfosieumjarcopyj d’Instagram, guanyaran els cinc dibuixos amb més mencions vàlides, i el primer guanyador serà el dibuix que reunisca més mencions i així successivament.

Les mencions que es comptabilitzaran com a vàlides seran les realitzades per perfils en la xarxa social Instagram, amb els requisits següents:

1. Les mencions es realitzaran en l’apartat de comentaris de la publicació fins al 29 de novembre a les 23:59. Es podran realitzar tantes mencions com es vullga, però en cada comentari només es podrà fer una menció.

2. L’usuari interessat a donar suport a la publicació d’un dibuix no podrà mencionar dos o més vegades la mateixa persona. Sí que podrà mencionar la mateixa persona en publicacions de dibuixos diferents.

En cas d’empat entre dos o més dibuixos, se sortejarà la jerarquització dels premis a través de la plataforma en línia de sortejos triada.

Guanyadors per sorteig

Se sortejaran a través de la plataforma en línia de sortejos triada, entre tots els participants que complisquen els requisits citats en la base quarta (Procediments de participació) de l’annex I. Se sortejaran cinc premis entre els dibuixos participants i altres cinc premis per als professors responsables dels dibuixos participants.

En el sorteig únicament es podrà rebre un premi per col·legi. En el cas que dos o més dibuixos d’un mateix col·legi isquen premiats per sorteig, s’assignarà el premi al dibuix que haja quedat en millor posició.

Si un dibuix obté dos o tres premis per diferents categories (mencions, sorteig, qualitat), només rebrà el premi de més rang. En cas que quede en la mateixa posició guanyadora en dos o tres de les categories, prevaldrà el premi per mencions i per qualitat, per este orde. El lloc classificatori que quede vacant en estos casos es passarà al següent premiat en la llista de la categoria corresponent.

El mateix ocorre en el cas del professorat. Només podrà eixir premiat un professor per col·legi, encara que com més dibuixos envie un professor més probabilitat tindrà de ser premiat. En el cas que dos o més professors/ores d’un mateix col·legi resulten seleccionats, s’assignarà el premi únicament al que estiga primer en l’orde classificatori. El lloc classificatori que quede vacant es passarà al següent premiat en la llista.

Guanyadors per qualitat del dibuix

També es premiaran els 5 dibuixos que tinguen més qualitat entre tots els presentats vàlidament. A este efecte, un jurat format per un responsable del Servei de Mobilitat, un professional del món del disseny i un professor/a de Primària ordenaran de 5 (la millor qualitat) a 1, els 5 dibuixos que al seu criteri tenen més qualitat (composició, tècnica, representació de bones i males pràctiques de mobilitat sostenible, etc.).

El professor/al que forme part del jurat no podrà participar en el concurs d’Gdtfmhine @kadivetmodezzelyke 2024. Els membres del jurat es determinaran una vegada finalitze el termini de participació en el curs per a assegurar la seua independència i la seua no vinculació amb cap dels centres educatius participants.

Tant en la classificació de mencions com la del sorteig i la qualitat, s’elaborarà una llista amb els guanyadors inicials dels premis i s’afegirà a este una reserva de 7 participants per al concurs de mencions, 7 per al sorteig, 7 per al de la qualitat i de 5 participants en el cas dels professors. D’esta manera, si cal substituir algun premiat per aparéixer més d’una vegada entre els llocs guanyadors o alguna de les restriccions mencionades, hi haurà una llista de reserva per a poder atorgar els premis als llocs vacants seguint l’orde corresponent.

*Sèptima. Premis*

1. Les 15 classes guanyadores rebran un diploma que certifique la seua condició de guanyador en la iniciativa «Hui descansa el cotxe 2024».

2. Per la seua part, la Generalitat Valenciana entregarà a les cinc classes amb més mencions en els seus dibuixos, a les cinc classes guanyadores per la qualitat i a les cinc classes seleccionades aleatòriament per sorteig, premis de material esportiu. En cas que alguna classe o professor renuncie a un premi, este es concedirà al següent de la llista.

3. Per la seua part, la Generalitat Valenciana entregarà premis de bicicletes als tres primers professors seleccionats per sorteig. Les empreses col·laboradores de la Generalitat (Ferrocarrils de la Generalitat Valenciana i Tram Castelló) entregaran als professors seleccionats per sorteig en les posicions 4a i 5a un títol de transport amb 30 viatges (a triar entre Metrovalència, Tram d’Alacant, i Tram de Castelló). A més, els 5 professors rebran un diploma que certifique la seua condició de guanyador en la iniciativa «Hui descansa el cotxe 2024».

En cas que alguna classe o professor renuncie a un premi, este es concedirà al següent de la llista.

4. La llista de premis per al concurs de classes classificades per orde és la següent:

1r Premi

|  |  |  |
| --- | --- | --- |
| *Per més mencions*  *Un lot* | *Per sorteig*  *Un lot* | *Per qualitat*  *Un lot* |
| 3 balons de bàsquet xiquets | 3 balons de bàsquet xiquets | 3 balons de bàsquet xiquets |
| 3 balons de futbol | 3 balons de futbol | 3 balons de futbol |
| 3 balons voleibol | 3 balons voleibol | 3 balons voleibol |
| 3 sets tenis de taula | 3 sets tenis de taula | 3 sets tenis de taula |
| 5 cordes xiquets ajustable | 5 cordes xiquets ajustable | 5 cordes xiquets ajustable |
| 3 sets bàdminton (xarxa, raquetes i volants) | 3 sets bàdminton (xarxa, raquetes i volants) | 3 sets bàdminton (xarxa, raquetes i volants) |
| 3 packs de volants | 3 packs de volants | 3 packs de volants |
| 5 balons futbol espuma | 5 balons futbol espuma | 5 balons futbol espuma |
| 10 pilotes de tenis espuma | 10 pilotes de tenis espuma | 10 pilotes de tenis espuma |

  

2n i 3r Premis

|  |  |  |
| --- | --- | --- |
| *Per més mencions*  *Dos lots* | *Per sorteig*  *Dos lots* | *Per qualitat*  *Dos lots* |
| 3 balons de bàsquet xiquets | 3 balons de bàsquet xiquets | 3 balons de bàsquet xiquets |
| 3 balons de futbol | 3 balons de futbol | 3 balons de futbol |
| 3 balons voleibol | 3 balons voleibol | 3 balons voleibol |
| 3 sets tenis de taula | 3 sets tenis de taula | 3 sets tenis de taula |
| 5 cordes xiquets ajustable | 5 cordes xiquets ajustable | 5 cordes xiquets ajustable |
| 5 balons futbol espuma | 5 balons futbol espuma | 5 balons futbol espuma |
| 10 pilotes de tenis espuma | 10 pilotes de tenis espuma | 10 pilotes de tenis espuma |

  

4t i 5t Premis

|  |  |  |
| --- | --- | --- |
| *Per més mencions*  *Dos lots* | *Per sorteig*  *Dos lots* | *Per qualitat*  *Dos lots* |
| 3 balons de bàsquet xiquets | 3 balons de bàsquet xiquets | 3 balons de bàsquet xiquets |
| 3 balons de futbol | 3 balons de futbol | 3 balons de futbol |
| 3 balons voleibol | 3 balons voleibol | 3 balons voleibol |
| 3 sets tenis de taula | 3 sets tenis de taula | 3 sets tenis de taula |
| 5 cordes xiquets ajustable | 5 cordes xiquets ajustable | 5 cordes xiquets ajustable |
| 5 balons futbol espuma | 5 balons futbol espuma | 5 balons futbol espuma |
| 10 pilotes de tenis espuma | 10 pilotes de tenis espuma | 10 pilotes de tenis espuma |

  

5. La llista de premis per al concurs de professors, classificades per orde del sorteig, és la següent:

|  |  |
| --- | --- |
| *Primera posició en el sorteig* | 1 bicicleta elèctrica |
| *Segona posició en el sorteig* | 1 bicicleta estàndard adults |
| *Tercera posició en el sorteig* | 1 bicicleta estàndard adults |
| *Quarta posició en el sorteig* | 1 títol de transport amb 30 viatges (a triar entre Metrovalència, Tram d'Alacant i Tram de Castelló) |
| *Quinta posició en el sorteig* | 1 títol de transport amb 30 viatges (a triar entre Metrovalència, Tram d'Alacant i Tram de Castelló) |

  

6. Els premis, que són en espècie no seran canviables en metàl·lic. Ni seran intercanviables perquè es respectarà l’orde d’entrega segons la posició dels guanyadors.

*Octava. Valoració i decisió dels premis*

1. El procediment per a la concessió dels premis es tramitarà en règim de concurrència competitiva (nre. de mencions en un cas i orde de valoració per jurat en l’altre) i per selecció aleatòria (sorteig) en la resta.

2. El Servei de Mobilitat, actuant en qualitat de secretaria tècnica dels premis, organitzarà els dibuixos, els validarà i emetrà un dictamen en què indique la llista ordenada de les cinc classes que més mencions hagen obtingut, de les cinc classes guanyadores triades de manera aleatòria, de les cinc classes triades per qualitat i dels cinc professors/ores guanyadors triats de manera aleatòria.

Per a garantir l’elecció correcta dels premiats, es realitzaran les captures de pantalla que resulten pertinents per a dur a terme les adjudicacions amb rigor i traçabilitat.

3. El director general d’Infraestructures i Transports, per delegació del Conseller de Medi Ambient, Infraestructures i Territori (resolució de 12 d’agost de 2024 DOGV 16/8/2024 núm. 9916 resoldrà la decisió de l’adjudicació dels premis atenent el dictamen de la Secretaria Tècnica dels premis, haurà de motivar la decisió que se separe d’este, indicarà el lloc, el dia i l’hora d’entrega dels premis, i ordenarà notificar i donar publicitat d’estos. La resolució que es dicte posarà fi a la via administrativa.

ANNEX II

*Bases de la convocatòria*

Premis «Hui descansa el cotxe 2024»

«Oblida’t del cotxe» per a estudiants, pares, mares i tutors

*Primera. Objectiu de la convocatòria*

L’objectiu d’esta convocatòria és atorgar premis associats a la iniciativa «Hui descansa el cotxe 2024» a les activitats relacionades amb la mobilitat sostenible denominades «Oblida’t del cotxe», que els i les estudiants realitzaran en la llar conjuntament amb les mares, els pares o els tutors legals.

*Segona. Participants*

Podran participar en esta convocatòria els i les alumnes d’entre 7 i 11 anys que estiguen matriculats en el curs escolar 2024 en centres docents de la Comunitat Valenciana d’Educació Primària, les mares, els pares o els tutors legals.

*Tercera. Normativa aplicable i acceptació de les bases*

Seran aplicables a les bases reguladores d’esta convocatòria la Llei 39/2015, d’1 d’octubre, del procediment administratiu comú de les administracions públiques; el Decret 220/2014, de 12 de desembre, del Consell, pel qual s’aprova el Reglament d’administració electrònica de la Comunitat Valenciana; la Llei orgànica 1/1982, de 5 de maig, de protecció civil del dret a l’honor de la intimitat personal, familiar i la imatge del menor; la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d’enjudiciament civil, i la Llei orgànica 3/2018, de 5 de desembre, de protecció de dades personals i garantia dels drets digitals.

La participació i l’enviament a la Generalitat de les activitats relacionades amb «Hui descansa el cotxe» de manera voluntària implica la plena acceptació de les bases per les quals es regix esta convocatòria.

*Quarta. Procediment de participació*

La Generalitat ha preparat l’acció «Oblida’t del cotxe» en la convocatòria de la campanya «Hui descansa el cotxe 2024». Esta acció consistix en:

1. Omplir per part del progenitor/a o tutor/a legal de l’estudiant que vullga participar en la campanya el qüestionari d’hàbits de mobilitat sostenible dissenyat a este efecte per a pares, mares o tutors legals i allotjat en

<https://huidescansaelcotxe.gva.es/va/>.

2. Realitzar entre l’estudiant i el pare/mare o tutor legal una manualitat-recordatori de tècnica lliure a partir de diverses opcions de missatges motivadors, que recorde a les persones adultes de la llar els beneficis de no agarrar el cotxe i practicar una mobilitat sostenible. Una vegada realitzada la manualitat-recordatori hauran d’enviar una foto d’esta a través de la web <https://huidescansaelcotxe.gva.es/va/>  per a la seua publicació en el pptord @rikijocwkbbeacgaum d’Instagram.

En la fotografia que s’envie de la manualitat-recordatori no podran aparéixer imatges reals de menors ni de persones en general. Les fotografies de manualitats-recordatori que continguen este tipus d’imatges no seran acceptades a concurs.

No s’acceptarà l’enviament de fotografies de la manualitat-recordatori sense haver omplit el qüestionari d’hàbits de mobilitat sostenible. A més, haurà d’omplir-se la fitxa de dades. En esta es farà constar autorització expressa, de conformitat amb el Decret 165/2010, de 8 d’octubre, del Consell, pel qual s’establixen mesures de simplificació i de reducció de càrregues administratives en els procediments gestionats per l’Administració de la Generalitat i el seu sector públic, a la Conselleria d’Innovació, Indústria, Comerç i Turisme, perquè esta comprove les dades d’identitat, així com l’acreditació del compliment de les obligacions tributàries, estatal i autonòmica, i amb la Seguretat Social, del docent coordinador i dels representants legals dels concursants, i altres establides en l’article 13 de la Llei 38/2003, de 17 de novembre, general de subvencions.

A partir de la publicació d’esta iniciativa en el DOGV i fins al dia 29 de novembre de 2024 a les 23:59 hores, els estudiants i els seus progenitors o tutors podran participar en l’acció «Oblida’t del cotxe» sense perjuí que en el seu col·legi hagen participat o no en l’acció «A patrullar» de la campanya educativa «Hui descansa el cotxe 2024».

La Conselleria de Medi Ambient, Infraestructures i Territori es reserva la possibilitat de rebutjar la participació de les persones les dades de les quals no estiguen completes o les seues contribucions no complisquen els requisits per a participar. També es reserva el dret a efectuar canvis que redunden en el bon fi del concurs per motius de legalitat, quan concórrega causa justa, o per motius de força major que impedisquen portar-lo a terme de la manera que descriuen estes bases.

*Quinta. Terminis*

El termini de participació en esta convocatòria relacionada amb la campanya «Hui descansa el cotxe 2024» començarà a partir de la publicació d’esta iniciativa en el DOGV i finalitzarà el dia 29 de novembre de 2024 a les 23:59 hores.

La plataforma no admetrà participacions realitzades fora d’eixe termini. Es realitzaran captures de pantalla en què quede reflectit el nombre real de mencions i la data i l’hora de captura. Estes es faran entre les 00:00 h i les 00:20 h del dia 30 de novembre de 2024. S’aplicarà un marge de 20 minuts perquè es tinga prou temps per a arreplegar totes les captures. En cas que se superen els 200 participants, el marge s’incrementarà proporcionalment. Estos terminis es compliran sempre que no hi haja cap problema tècnic alié al control de la Conselleria.

Una vegada finalitzat este termini, la resolució de concessió dels premis es publicarà abans de l’acte d’entrega dels premis que se celebrarà el desembre de 2024.

*Sexta. Guanyadors i premis*

1. Una vegada formalitzat el qüestionari i enviada la foto de la manualitat recordatori a través de la web <https://huidescansaelcotxe.gva.es/va/>, la foto es publicarà en el sudhbc @rrelmrmnfsgrxioybw d’Instagram.

2. La plataforma en línia de sortejos determinarà 5 guanyadors per sorteig entre les 15 manualitats recordatori que hagen rebut més mencions vàlides. Únicament es podrà rebre un premi per estudiant.

Les mencions que es comptabilitzaran com a vàlides seran les realitzades per perfils en la xarxa social Instagram, amb els requisits següents:

1) Les mencions es realitzaran en l’apartat de comentaris de la publicació fins al 29 de novembre a les 23:59. Es podran realitzar tantes mencions com es vullga, però en cada comentari només es podrà fer una menció.

2) L’usuari interessat a donar suport a la publicació d’un dibuix no podrà mencionar dos o més vegades la mateixa persona. Sí que podrà mencionar la mateixa persona en publicacions de diferents dibuixos.

3. Els 5 guanyadors rebran un diploma que certifique la seua condició de premiats en l’acció «Oblida’t del cotxe» de la campanya «Hui descansa el cotxe 2024». A més del diploma, la Generalitat Valenciana entregarà premis de bicicletes als tres primers guanyadors seleccionats per sorteig. Les empreses col·laboradores de la Generalitat (Ferrocarrils de la Generalitat Valenciana i Tram Castelló) entregaran als guanyadors seleccionats per sorteig en les posicions 4a i 5a un títol de transport amb 30 viatges (a triar entre Metrovalència, Tram d’Alacant, i Tram de Castelló). Els premis, que són en espècie no seran canviables en metàl·lic. Ni seran intercanviables perquè es respectarà l’orde d’entrega segons la posició dels guanyadors.

4. La llista de premis per al concurs d’estudiants, pares, mares i tutors, classificats per orde del sorteig és la següent:

|  |  |
| --- | --- |
| *Primera posició en el sorteig* | 1 bicicleta elèctrica |
| *Segona posició en el sorteig* | 1 bicicleta estàndard |
| *Tercera posició en el sorteig* | 1 bicicleta convencional infantil |
| *Quarta posició en el sorteig* | 1 títol de transport amb 30 viatges (a triar entre Metrovalència, Tram d'Alacant i Tram de Castelló) |
| *Quinta posició en el sorteig* | 1 títol de transport amb 30 viatges (a triar entre Metrovalència, Tram d'Alacant i Tram de Castelló) |

  

*Sèptima. Valoració i decisió dels premis*

El Servei de Mobilitat, en qualitat de secretaria tècnica dels premis, validarà la participació i emetrà un dictamen en què indicarà la llista ordenada dels 5 equips guanyadors.

El director general de Transports i Logística, per delegació del Conseller de Medi Ambient, Infraestructures i Territori (Resolució de 12 d’agost de 2024; DOGV 9916, 16.08.2024), resoldrà la decisió de l’adjudicació dels premis atenent el dictamen de la Secretaria Tècnica dels premis, haurà de motivar la decisió que se separe d’este, indicarà el lloc, el dia i l’hora d’entrega dels premis, i ordenarà notificar i donar publicitat d’estos. La resolució que es dicte posarà fi a la via administrativa.

  

València, 10 d'octubre de 2024

Vicente Martínez Mus

Conseller de Medi Ambient, Infraestructures i Territori